බංග්ලාදේශයේදී අනිද්දා (16) ඇරැඹෙන විස්සයි20 ලෝක කුසලාන ක්‍රිකට් තරගාවලියට සහභාගි වන ජගත් ක්‍රිකට් කවුන්සලයට අනුබද්ධිත රටවල් හය ජාත්‍යන්තර ක්‍රිකට් ක්ෂේත්‍රයට අතිවිශිෂ්ට වන විවිධත්වයක් සංකේතවත් කරයි.අයර්ලන්තය හා ඇෆ්ගනිස්තානය තරගාවලියේ පළමු වටයේදී ජගත් ක්‍රිකට් කවුන්සලයේ පූර්ණ සාමාජිකයන් වන සිම්බාබ්වේ හා බංග්ලාදේශයට තියුණු අභියෝගයක් එල්ල කරනු ඇතැයි අපේක්ෂා කෙරේ.නෙදර්ලන්තය 2009 තරගාවලියේ ආරම්භක තරගයේදී එංගලන්තය අන්දමන්ද කළ ජීවය නැවත වතාවක් ප්‍රාණවත් කිරීමට මාන බලනු ඇත.හොංකොං හා නේපාලය ජගත් ක්‍රිකට් කෙළිබිමේ මහා වේදිකාවේ පෙනී සිටින්නේ ප්‍රථම වතාවටය.එක්සත් අරාබි එමීර් රාජ්‍යය ලෝක මට්ටමේ ක්‍රිකට් තරගාවලියකට යළි පිවිසෙන්නේ වසර 18කට පසුවය.මෙවර විස්සයි20 ලෝක කුසලාන තරගාවලිය ආරම්භ වන්නේ අනුබද්ධිත රටවල් හය සහ සිම්බාබ්වේ හා බංග්ලාදේශය තරග වදින සුදුසුකම් ලබා ගැනීමේ තරග වටයකිනි.